

**საშუალოვადიანი პროგნოზების შედარება და „ეკონომიკური თავისუფლების შესახებ“ საქართველოს ორგანული კანონით განსაზღვრულ ფისკალურ წესებთან შესაბამისობა**

**„საქართველოს 2025 წლის სახელმწიფო ბიუჯეტის შესახებ“ საქართველოს კანონის პროექტზე**

**(III წარდგენა) თანდართული ინფორმაცია**

**თბილისი**

**2024 წლის ნოემბერი**

# **ძირითადი მაკროეკონომიკური და ფისკალური პარამეტრები**

წინამდებარე ინფორმაცია მომზადდა საქართველოს 2025 წლის სახელმწიფო ბიუჯეტის საბოლოო ვარიანტთან (მესამე წარდგენა) ერთად და წარმოადგენს 2023 წლის ბოლოს 2024 წლის სახელმწიფო ბიუჯეტის კანონზე თანდართული „2024-2027 წლების ქვეყნის ძირითადი მონაცემების და მიმართულებების დოკუმენტით“ წარმოდგენილ საშუალოვადიანი ეკონომიკური და ფისკალური პარამეტრების პროგნოზებთან შედარებით ანალიზს.

2021-2022 წლების ორნიშნა ეკონომიკური ზრდის შემდეგ 2023 წელსაც შენარჩუნდა მაღალი ეკონომიკური ზრდის ტემპი და წლიურმა ზრდამ 7.8% შეადგინა. ეკონომიკურ ზრდაში კვლავ წარმმართველია მოხმარება და ინვესტიციები. ამავე დროს, კვლავ გაგრძელდა ტურიზმიდან მიღებული შემოსავლების ზრდა, რამაც ეკონომიკურ აქტივობაზე კვლავ დადებითი გავლენა მოახდინა. გასულ წელს ტურიზმიდან მიღებულმა შემოსავალმა 26.2%-ით გადააჭარბა 2019 წლის მაჩვენებელს, ხოლო 2022 წელთან შედარებით ზრდამ 17.3% შეადგინა. მიუხედავად ფულადი გზავნილების შემცირებისა, რაც ძირითადად რუსეთიდან შემცირებულ ფულად ჩარიცხვებს უკავშირდება, რუსეთის გამორიცხვით აღნიშნული მაჩვენებელი კვლავ მზარდია.

დადებითი და გაუმჯობესებული მაკროეკონომიკური ტენდენციები გაგრძელდა 2024 წელსაც. პირველ კვარტალში ეკონომიკურმა ზრდამ 8.7% შეადგინა, მეორე კვარტლის ზრდა კი 9.7%-ზე დაფიქსირდა. რაც შეეხება ივლისი-სექტემბრის ეკონომიკურ ზრდას, წინასწარი მონაცემებით, საშუალოდ ეკონომიკურმა ზრდამ 11.1% შეადგინა (1თითოეულ თვეს, შესაბამისად: 3.0%, 12.0%, 8.3%). წინასწარი შეფასებით, პირველ 9 თვეში ეკონომიკურმა ზრდამ 9.8% შეადგინა. 2024-2027 წლების ძირითადი მაკროეკონომიკური პარამეტრების წინასწარ პროგნოზებში 2024 წლის ეკონომიკური ზრდის პროგნოზი 5.2%-ს შეადგენდა, 2025-2028 წლების პროგნოზების მიხედვით კი 2024 წელს მოსალოდნელია 9.0%-იანი ეკონომიკური ზრდა. რაც შეეხება საშუალოვადიან პროგნოზებს, ეკონომიკური ზრდის საშუალო საპროგნოზო მაჩვენებელი 5.4%-ის ფარგლებშია 2025-2028 წლებისთვის. საბაზისო სცენართან ერთად ასევე წარმოდგენილია ოპტიმისტური და პესიმისტური სცენარები, რომლებიც განსხვავდება სხვადასხვა რისკის რეალიზაციის ალბათობებით, რაც ეკონომიკაზე დადებითად ან უარყოფითად მოქმედებს.

წარმოდგენილ ცხრილებში 2025-2028 წლების ძირითადი მიმართულებებით გათვალისწინებული პროგნოზები შედარებულია 2023 წლის დეკემბერში წარმოდგენილ 2024 წლის სახელმწიფო ბიუჯეტის კანონზე თანდართულ ცხრილებთან. რუსეთ-უკრაინის საომარი მოქმედებების, არსებული გეოპოლიტიკური მდგომარეობისა და მსოფლიოში მიმდინარე ვითარებიდან გამომდინარე, კვლავ არ არის მკაფიო მსოფლიო ეკონომიკის გაჯანსაღების სისწრაფე და გართულებულია ეკონომიკური აქტივობების პროგნოზირება. აქედან გამომდინარე, ერთის მხრივ, კვლავ არის მოსალოდნელი უარყოფითი ეფექტების საქართველოს ეკონომიკაზე გავლენის მოხდენის მატერიალიზაციის რისკი, თუმცა ამავე დროს, 2024 წლის არსებულ (იანვარ-ოქტომბრის) ეკონომიკური განვითარების ტენდენციებში შეინიშნება როგორც შიდა, ისე გარე ფაქტორების მოსალოდნელზე მაღალი აქტივობა და ეკონომიკური ზრდის დაგეგმილზე კიდევ უფრო მეტი პოტენციალი. არსებული ფაქტორების გათვალისწინებით, 2024 წლის ეკონომიკური ზრდის პროგნოზი უფრო მაღალ მაჩვენებელზეა პროგნოზირებული, ხოლო საშუალოვადიანი პროგნოზები 5.4 პროცენტის ფარგლებშია წარმოდგენილი, 2023 წლის დეკემბერში წარმოდგენილი 5.1 პროცენტიანი პროგნოზის შემდეგ. ამასთან, გლობალურად მიმდინარე სხვადასხვა მოვლენების ფონზე და მიმდინარე წლის პირველი 10 თვის ფაქტობრივ მონაცემებზე დაყრდნობით შემცირებულია 2024 წლის ფასების ზრდის საპროგნოზო მაჩვენებლები და შეცვლილია საგარეო სექტორთან დაკავშირებული ინდიკატორები.

**ცხრილი №1. ძირითადი ვარაუდები და დაშვებები**

|  | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- |
| **ფაქტი** | **მოსალოდ.** | **პროგნოზი** | **პროგნოზი** | **პროგნოზი** | **პროგნოზი** |
| **რეალური მშპ-ს ზრდა, %** |   |   |   |   |   |  |
| წინა პროგნოზი (2023 წლის დეკემბერი) | 6.5% | 5.2% | 5.0% | 5.0% | 5.0% |  |
| ახალი პროგნოზი | 7.8% | 9.0% | 6.0% | 5.0% | 5.2% | 5.3% |
| სხვაობა | 1.3% | 3.8% | 1.0% | 0.0% | 0.2% |  |
| **მშპ-ს დეფლატორის პროცენტული ცვლილება** |  |  |  |  |  |  |
| წინა პროგნოზი (2023 წლის დეკემბერი) | 3.1% | 3.0% | 3.0% | 3.0% | 3.0% |  |
| ახალი პროგნოზი | 2.9% | 3.1% | 3.0% | 3.0% | 3.0% | 3.0% |
| სხვაობა | -0.2% | 0.1% | 0.0% | 0.0% | 0.0% |  |
| **საპროცენტო განაკვეთი სესხებზე, %** |  |  |  |  |  |  |
| წინა პროგნოზი (2023 წლის დეკემბერი) | 15.5% | 14.4% | 13.4% | 12.4% | 11.4% |  |
| ახალი პროგნოზი | 16.2% | 15.2% | 14.2% | 13.2% | 12.2% | 11.2% |
| სხვაობა | 0.8% | 0.8% | 0.8% | 0.8% | 0.8% |  |
| **საპროცენტო განაკვეთი დეპოზიტებზე, %** |  |  |  |  |  |  |
| წინა პროგნოზი (2023 წლის დეკემბერი) | 10.8% | 10.3% | 9.8% | 9.3% | 8.8% |  |
| ახალი პროგნოზი | 10.9% | 10.5% | 9.9% | 9.4% | 8.9% | 8.4% |
| სხვაობა | 0.1% | 0.1% | 0.1% | 0.1% | 0.1% |  |

ცხრილი №1 გვიჩვენებს ძირითადი ვარაუდებისა და დაშვებების ცვლილებებს. ცხრილში შეტანილია 2023 წლის ფაქტობრივი მაჩვენებლებიც, რათა უფრო ნათლად გამოჩნდეს ფაქტობრივი მონაცემების დაზუსტებით გამოწვეული ცვლილების ეფექტი. 2023 წელს ეკონომიკური ზრდა თავდაპირველ პროგნოზზე მაღალი აღმოჩნდა (1.3 პროცენტული პუნქტით), რაც გამოწვეულია როგორც შიდა, ასევე - საგარეო მოთხოვნის გაუმჯობესებითა და ინვესტიციების ზრდით, რამაც ეკონომიკის მოსალოდნელზე მაღალი აქტივობა განაპირობა. 2024 წლის ახალი საპროგნოზო მაჩვენებელი 9.0 პროცენტს შეადგენს, რაც აღემატება წინა წლის დეკემბერში გაკეთებულ პროგნოზს და გამოწვეულია მოსალოდნელზე მაღალი საგარეო და ასევე მთლიანად ეკონომიკური აქტივობით. აღსანიშნავია, რომ მიმდინარე წლის პირველი 9 თვის მდგომარეობით ეკონომიკური ზრდა ხასიათდება ზრდის სწრაფი ტენდენციით.

შემცირებულია მშპ-ს დეფლატორის 2023 წლის ფაქტობრივი დონე, თუმცა 2024 წლის საპროგნოზო მაჩვენებელი უმნიშვნელოდ გაზრდილია დეკემბრის პროგნოზთან შედარებით, ხოლო საშუალოვადიანი პერიოდის მშპ დეფლატორთან დაკავშირებულ პროგნოზებს შორის განსხვავება არ შეინიშნება. მიმდინარე პერიოდში დეფლატორის არსებული პროგნოზი გამოწვეულია სურსათზე და ნავთობსა და ნედლეულზე შემცირებული ფასებით, რასაც თან ახლავს მიწოდების ჯაჭვების აღდგენითი პროცესები. შედარებით დაბალი ინფლაციური მოლოდინები აისახა საპროცენტო განაკვეთების შემცირებაზე, თუმცა ზრდის მიმართულებით განსხვავება 2023 წლის მაღალმა ფაქტობრივმა მონაცემმა გამოიწვია. ზოგადი ფასების დონის და მათ შორის მშპ-ს დეფლატორის ცვლილების შედეგად, შესაბამისად გადაიხედა ნომინალური მშპ-ს პროგნოზებიც.

**ცხრილი №2. ნომინალური მშპ-ს ცვლილება**

**/მლნ ლარი/**

|   | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- |
| **ფაქტი** | **მოსალოდ.** | **პროგნოზი** | **პროგნოზი** | **პროგნოზი** | **პროგნოზი** |
| ნომინალური მშპ-ის წინა პროგნოზი (2023 წლის დეკემბერი)  | 79 350.4 | 85 980.9 | 92 988.4 | 100 566.9 | 108 763.1 |  |
| ნომინალური მშპ-ის ახალი პროგნოზი | 80 882.8 |  90 895.2 |  99 239.4 |  107 327.4 |  116 295.7 |  126 133.2 |

ცხრილი №2 გვიჩვენებს ნომინალური მშპ-ს პროგნოზების ცვლილებას საშუალოვადიან პერიოდში. 2023 წლის ნომინალური მშპ-ს ფაქტობრივი მნიშვნელობა მშპ-ს წინა პროგნოზს (2023 წლის დეკემბერი) აღემატება, რაც გარკვეულწილად გამოწვეულია ინვესტიციების მოსალოდნელზე მაღალი მაჩვენებლით. როგორც ზემოთ აღინიშნა, მიმდინარე ტენდენციებისა და დაფიქსირებული მაღალი ეკონომიკური აქტივობის ფონზე, 2024 წლის რეალური მშპ-ს ზრდის ახალი პროგნოზი აღემატება 2023 წლის პროგნოზს, ასევე უმნიშვნელოდ გაზრდილია დეფლატორის საპროგნოზო მაჩვენებელი 2024 წელს და შესაბამისად, გაზრდილია ნომინალური მშპ-ს პროგნოზიც როგორც 2024 წლისთვის, ისე საშუალოვადიანი პერიოდისთვის.

**ცხრილი №3. ნაერთი ბიუჯეტი**

**/მლნ ლარი/**

|  |  |  |  |  |  |  |
| --- | --- | --- | --- | --- | --- | --- |
|   | **2023** | **2024** | **2025** | **2026** | **2027** | **2028** |
| **ფაქტი** | **მოსალოდ.** | **პროგნოზი** | **პროგნოზი** | **პროგნოზი** | **პროგნოზი** |
| შემოსავლების პროგნოზი (2023 წლის დეკემბერი) | 21 640.0 | 24 398.0 | 26 124.0 | 27 788.0 | 29 868.0 |   |
| შემოსავლების პროგნოზი (2024 წლის ნოემბერი) | 22 124.2 | 25 616.0 |  27 665.0 |  29 850.0 |  32 100.0 |  34 750.0 |
| *ცვლილება* | *484.2* | *1 218.0* | *1 541.0* | *2 062.0* | *2 232.0* |  |
| მ.შ. გადასახადები | 322.6 | 1 207.0 | 1 506.0 | 1 937.0 | 2 062.0 |  |
| ხარჯები და არაფინანსური აქტივების პროგნოზი (2023 წლის დეკემბერი) | 24 320.0 | 26 978.0 | 28 472.0 | 30 178.0 | 32 460.0 |  |
| ხარჯები და არაფინანსური აქტივების ზრდის პროგნოზი (2024 წლის ნოემბერი) | 24 446.5 |  28 435.0 |  30 659.0 |  32 695.0 |  35 050.0 |  37 840.0 |
| *ცვლილება* | *126.5* |  *1 457.0* |  *2 187.0* |  *2 517.0* |  *2 590.0* |  |

ნაერთი ბიუჯეტის საპროგნოზო მაჩვენებლების ცვლილება მოცემულია №3 ცხრილში. ნაერთი ბიუჯეტის შემოსავლების განახლებული საპროგნოზო მაჩვენებლები გაზრდილია, რაც ძირითადად ეკონომიკური აქტივობის ზრდის შედეგად გაზრდილი საგადასახადო შემოსავლებით არის განპირობებული.

რაც შეეხება ხარჯებისა და არაფინანსური აქტივების ზრდის მაჩვენებელს, მისი პროგნოზებიც გაზრდილია 2023 წლის დეკემბრის პროგნოზებთან შედარებით, რაც ითვალისწინებს ძირითადად განათლების და სოციალური მიმართულებით ხარჯებს. მიმდინარე წლის ხარჯებისა და არაფინანსური აქტივების ზრდის პროგნოზები გადამუშავდა და შესაბამისად, შემდგომი საშუალოვადიანი პერიოდის პროგნოზებიც განახლდა არსებული ტენდენციების გათვალისწინებით. აღნიშნულთან დაკავშირებით ინფორმაცია წარმოდგენილია დოკუმენტის მეორე ნაწილში (ფისკალური ჩარჩო და ფისკალურ წესებთან შესაბამისობა).

**ცხრილი №4** **საერთაშორისო სავალუტო ფონდთან პროგრამით გათვალისწინებული მოდიფიცირებული დეფიციტი:**

|  |  |  |  |  |  |  |
| --- | --- | --- | --- | --- | --- | --- |
| **% მშპ-სთან** | **2023** | **2024** | **2025** | **2026** | **2027** | **2028** |
| **ფაქტი** | **მოსალოდ.** | **პროგნოზი** | **პროგნოზი** | **პროგნოზი** | **პროგნოზი** |
| 2024-2027 წლების პროგნოზი (2023 წლის დეკემბერი) | -2.8% | -2.5% | -2.3% | -2.2% | -2.2% |   |
| 2025-2028 წლების პროგნოზი (2024 წლის ნოემბერი) | -2.4% | -2.5% | -2.5% | -2.4% | -2.3% | -2.2% |

რაც შეეხება მიმდინარე ანგარიშის ბალანსს დოლარებში, საპროგნოზო მაჩვენებლები უმნიშვნელოდ გაუარესებულია 2024-2027 წლებისთვის. გაუარესებული მიმდინარე ანგარიშის პროგნოზი (გარდა 2026 წლისა) როგორც პირველადი შემოსავლების, ასევე ტრანსფერებიდან მიღებული შემოსავლების ბალანსის მნიშვნელოვანი გაუარესებით არის გამოწვეული, ეს უკანასკნელი კი ამცირებს მეორად შემოსავალს, ძირითადად კერძო სექტორის მხრიდან. თუმცა გაუმჯობესებულია საქონლისა და მომსახურების ბალანსი (ძირითადად ტურიზმის ზრდის ხარჯზე), რის გამოც საშუალოვადიან პერიოდში მიმდინარე ანგარიშის დეფიციტის პროგნოზი თითქმის არ არის შეცვლილი. რაც შეეხება პირველად შემოსავალს, მოსალოდნელია ასევე მისი შემცირებაც 2023 წლის დეკემბერში მოსალოდნელ დონესთან შედარებით.

**ცხრილი №5 მიმდინარე ანგარიშის ბალანსი**

**/მლნ აშშ დოლარი/**

| **მიმდინარე ანგარიში** | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- |
| **ფაქტი** | **მოსალოდ.** | **პროგნოზი** | **პროგნოზი** | **პროგნოზი** | **პროგნოზი** |
| **მიმდინარე ანგარიში - ძველი პროგნოზი (2023 წლის დეკემბერი)** | **-1 391.1** | **-1 499.6** | **-1 565.0** | **-1 604.2** | **-1 618.7** |   |
| **ცვლილებები სულ** | **-317.4** | **-86.8** | **-8.4** | **10.8** | **-31.9** |   |
| წმინდა ექსპორტი | 492.6 | 564.9 | 592.4 | 552.3 | 451.4 |   |
| პირველადი შემოსავალი | -628.0 | -465.6 | -360.1 | -300.7 | -257.0 |   |
| მეორადი შემოსავალი (ტრანსფერები) | -182.0 | -186.1 | -240.7 | -240.8 | -226.2 |   |
| **მიმდინარე ანგარიშის პროგნოზი (2024 წლის სექტემბერი)** | **-1 708.5** | **-1 586.4** | **-1 573.3** | **-1 593.4** | **-1 650.6** | **-1 724.7** |

მიმდინარე ანგარიშის ცვლილება 2024 წლისთვის გამოწვეულია ძირითადად ტრანსფერებისა და პირველადი შემოსავლის შემცირებით, ხოლო მეორე მხრივ, წმინდა ექსპორტის საპროგნოზო მაჩვენებლები დეკემბრის პროგნოზებთან შედარებით უფრო მაღალია, რაც ძირითადად მომსახურებით სავაჭრო ბალანსის დადებითი სალდოს ზრდას უკავშირდება. აღნიშნული ცვლილებების შედეგად, უარყოფითმა ცვლილებებმა გადაწონა და გამოიწვია პროგნოზის შემცირება.

მიუხედავად აბსოლუტურ მნიშვნელობებში მცირედი გაუარესებისა როგორც 2024, ისე საშუალოვადიან პერიოდში, მიმდინარე ანგარიშის დეფიციტის მშპ-სთან ფარდობის მაჩვენებელი თითოეულ წელს გაუმჯობესებულია.

# **ფისკალური ჩარჩო და ფისკალურ წესებთან შესაბამისობა**

## 2.1 ფისკალური ჩარჩოს შედარება

ამ ნაწილში განახლებული, 2025-2028 წლების საშუალოვადიანი ფისკალური პროგნოზები შედარებულია 2021-2023 წლებში მომზადებულ და მიმდინარე წლის ივლისში განახლებულ საშუალოვადიან პროგნოზებთან.

პამდემიის შემდგომ პერიოდში საქართველოს ეკონომიკაში პროგნოზირებულთან შედარებით გაცილებით მაღალი ეკონომიკური ტენდენციები იყო. როგორც 2021 წელს, ასევე 2022 წელს ეკონომიკური პარამეტრები ზრდის მიმართულებით დაკორექტირდა და ორივე წელს რეალურმა ეკონომიკურმა ზრდამ ორნიშნა მაჩვენებელს მიაღწია.

2021 წელს რეალურმა ეკონომიკურმა ზრდამ თავდაპირველად პროგნოზირებული 4,3%-ის ნაცვლად 10,6%, ხოლო 2022 წლისთვის პროგნოზირებული 6,0%-ის ნაცვლად 11,0% შეადგინა. ორი წლის განმავლობაში ორნიშნა ეკონომიკური ზრდის შედეგად მაღალი საბაზო მაჩვენებლების მიუხედავად დადებითი ტენდენციები შენარჩუნდა 2023 წელსაც, კერძოდ თავდაპირველად პროგნოზირებული 5,0%-ის ნაცვლად რეალურმა ეკონომიკურმა ზრდამ 7,8% შეადგინა.

ჯამში 2021-2023 წლებში ეკონომიკის რეალური ზრდის ჯამურმა მაჩვენებელმა 32,0% შეადგინა (საშუალო წლიური ზრდა 9.9%), ხოლო ნომინალური მთლიანი შიდა პროდუქტი 2020 წელთან შედარებით 62%-ით გაიზარდა და 80.9 მლრდ ლარს გადააჭარბა.

დაგეგმილთან შედარებით მაღალი ეკონომიკური ტენდენციებია 2024 წელსაც, კერძოდ 2023 წლის ბოლოს, მიმდინარე წლის რეალური ეკონომიკური ზრდის პროგნოზი განისაზღვრა 5,2%-ის ოდენობით, ხოლო მთლიანი შიდა პროდუქტის ნომინალური მაჩვენებლის პროგნოზი 85.9 მლრდ ლარს შეადგენდა. 2024 წლის პირველ ნახევარში რეალურმა ეკონომიკურმა ზრდამ 9,1% შეადგინა, ხოლო 9 თვის წინასწარი მაჩვენებლების მიხედვით რეალური ეკონომიკური ზრდა 9,8%-ია. აღნიშნულის გათვალისწინებით გადაიხედა წლიური ზრდის საპროგნოზო მაჩვენებელი და ნაცვლად თავდაპირველი 5,2%-ისა განისაზღვრა 9,0%-ის ოდენობით, ხოლო მთლიანი შიდა პროდუქტის ნომინალური მაჩვენებლის პროგნოზი 90.9 მლრდ ლარს შეადგენს.

მაღალმა ეკონომიკურმა მაჩვენებლებმა შესაძლებელი გახადა განხორციელებულიყო მნიშვნელოვანი ფისკალური კონსოლიდაცია და შედეგად შემცირებულიყო მთავრობის ვალის მაჩვენებელი, კერძოდ, 2020 წელს პანდემიის შედეგად მშპ-ს 9,3%-მდე გაზრდილი ნაერთი ბიუჯეტის დეფიციტი, 2022 წლის ბოლოსთვის დაუბრუნდა კანონით განსაზღვრულ 3%-იან მაჩვენებელს, ხოლო 2023 წლიდან მისი მაჩვენებელი მშპ-ს 2,5%-ის დონეზეა (ნომინალურ გამოხატულებაში დეფიციტი შემცირდება 2,3 მლრდ ლარზე მეტით). მთავრობის ვალის მოცულობა 2020 წლის 60 პროცენტიანი ნიშნულიდან 2022 წელს ჩამოვიდა უსაფრთხო, მშპ-ს 40%-იან მაჩვენებელზე დაბლა და მას შემდგომ გრძელდება მისი შემცირების დინამიკა.

მსგავსი ფისკალური კონსოლიდაციის მიუხედავად 2021 წელთან შედარებით 2024 წელს ნაერთი ბიუჯეტის თავდაპირველი მოცულობა გაზრდილი იყო 7 მლრდ ლარზე მეტით, ხოლო პარლამენტში წარდგენილი 2024 წლის ბიუჯეტში ცვლილებით დამატებით იზრდება 1 მლრდ ლარზე მეტით.

2024 წლის ბიუჯეტის დაგეგმვისას დღის წესრიგში აღარ იდგა დამატებითი ფისკალური კონსოლიდაცია, შესაბამისად ბიუჯეტის დაგეგმვისას შენარჩუნდა ბიუჯეტის დაბალი დეფიციტი და რესურსები მაქსიმალურად მიიმართა პრიორიტეტული სფეროების დასაფინანსებლად, კერძოდ, 2024 წლის თავდაპირველი დამტკიცებული ბიუჯეტი ითვალისწინებდა:

* ჯანდაცვისა და სოციალური მიმართულების დაფინანსებას 8,6 მილიარდ ლარზე მეტი მოცულობით;
* განათლების დაფინანსებას 3,6 მილიარდ ლარზე მეტ მოცულობით;
* გარემოს დაცვისა და სოფლის მეურნეობის დაფინანსებას 1,2 მრლდ ლარზე მეტით;
* კულტურისა და სპორტის დაფინანსებას 1 მილიარდ ლარამდე;
* თავდაცვისა და უსაფრთხოების მიმართულების დაფინანსებას 3 მილიარდ ლარამდე;
* ჯამურად ინფრასტრუქტურული პროექტების დაფინანსებას 7 მლრდ ლარის ოდენობით.

ჯამურად, 2024 წლის ნაერთი ბიუჯეტის ხარჯვითმა ნაწილმა შეადგინა 28,7 მლრდ ლარის ოდენობით, რომელიც განსაზღვრული იყო შემდეგი ეკონომიკური პარამეტრების მიხედვით:

* რეალური ეკონომიკური ზრდა - 5,2%;
* მშპ-ს დეფლატორი - 3,0%;
* ნომინალური მთლიანი შიდან პროდუქტი - 86,0 მლრდ ლარი
* საშუალო ინფლაციის მაჩვენებელი - 2,8%;
* ნაერთი ბიუჯეტის საგადასახადო შემოსავლები - 22,1 მლრდ ლარი;
* ნაერთი ბიუჯეტის დეფიციტი - მშპ-ს 2,5%.

ისევე როგორც გასულ წლებში, მიმდინარე წელსაც ეკონომიკური ტენდენციები გაცილებით მაღალი იყო ვიდრე ბიუჯეტის დაგეგმვის დროს იყო პროგნოზირებული. შესაბამისად რეალური ეკონომიკური ზრდის პროგნოზის გადახედვა პირველად 5 თვის ანალიზის საფუძველზე განხორციელდა და განისაზღვრა 6%-ის ოდენობით. ამავე პერიოდში განხორციელდა ბიუჯეტის ხარჯვითი ნაწილის ანალიზიც და გამოიკვეთა დამატებითი საჭიროებები, რომელთა ჯამური მოცულობა 600 მლნ ლარს აღწევდა. რეალური ეკონომიკური ზრდის პროგნოზის შემდგომი გადახედვა განხორციელდა 2025 წლის ბიუჯეტის პირველადი ვარიანტის მომზადების დროს და განისაზღვრა 8,2%-ის ოდენობით.

ამასთან, საქართველოს პარლამენტში წარდგენილი 2024 წლის ბიუჯეტის ცვლილების პროექტის შესაბამისად განისაზღვრა მიმდინარე წლის ძირითადი ეკონომიკური და ფისკალური პარამეტრების პროგნოზები, კერძოდ:

* მშპ რეალური ზრდის პროგნოზი - 9,0%;
* მშპ-ს დეფლატორი - 3,1%;
* საშუალო ინფლაციის მაჩვენებელი - 1,0%;
* ნომინალური მშპ- 90 895,2 მლნ ლარი;
* მშპ ერთ სულ მოსახლეზე - 9 027,3 აშშ დოლარი;
* ნაერთი ბიუჯეტის საგადასახადო შემოსავლები - 23 260,0 მლნ ლარი;
* ნაერთი ბიუჯეტის ხარჯვითი ნაწილი - 29 980,0 მლნ ლარი;
* ნაერთი ბიუჯეტის დეფიციტი - მშპ-ს 2,5%;
* მთავრობის ვალი - მშპ-ს 36,8%.

ზემოაღნიშნული პარამეტრებიდან გამომდინარე, 2024 წელს 1 207,0 მლნ ლარით იზრდება ნაერთი ბიუჯეტის საგადასახადო შემოსავლები, რაც შესაძლებლობას იძლევა დაფინანსდეს მიმდინარე წელს დამატებით გამოკვეთილი საჭიროებები.

აღნიშნულის გათვალისწინებით, განახლდა მიმდინარე წლის და საშუალოვადიანი პერიოდის პროგნოზები.

განახლებული მაკროეკონომიკური პარამეტრების მიხედვით:

* 2024 წლის რეალური ეკონომიკური ზრდის პროგნოზი იზრდება და განისაზღვრება 9,0%-ის ოდენობით;
* მთლიანი შიდა პროდუქტის დეფლატორის პროგნოზი განისაზღვრება 3,1%-ის ოდენობით;
* შემცირებულია ინფლაციის საპროგნოზო მაჩვენებელი და 1,0%-ს შეადგენს;
* ნომინალური მთლიანი შიდა პროდუქტის მოცულობა განისაზღვრება 90 895,2 მლნ ლარის ოდენობით;
* ნაერთი ბიუჯეტის საგადასახადო შემოსავლები განისაზღვრა 23 260,0 მლნ ლარის ოდენობით.

2024 წლის ნაერთი ბიუჯეტის შემოსავლების განახლებული საპროგნოზო მაჩვენებლები 2023 წლის დეკემბრის პროგნოზთან შედარებით გაზრდილია, რაც ძირითადად გადასახადებიდან მიღებული შემოსავლების ზრდით არის განპირობებული. ამასთან, დამატებითი რესურსები მიიმართება მიმდინარე წელს არსებული ვალდებულებების სრულად დასაფინანსებლად, მათ შორისაა ჯანდაცვის და სოციალური მიმართულება (მათ შორის, საყოველთაო ჯანდაცვა, საპენსიო უზრუნველყოფა, სოციალური დახმარებები) და განათლების მიმართულებები, სპორტსმენების ჯილდოები, გაზრდილი სტიქიური მოვლენების შედეგების სალიკვიდაციო ღონისძიებების დაფინანსება, ინფრასტრუქტურული პროექტების დაფინანსება და სხვა.

 აღნიშნულის გათვალისწინებით, გადაიხედა მიმდინარე და კაპიტალური ხარჯების დაგეგმილი მაჩვენებლები და განახლდა მიმდინარე წლის და შემდგომი წლების პროგნოზები.

 ნაერთი ბიუჯეტის დეფიციტმა 2024 წელს შეადგინა 2.5%, 2025 წელს 2,5%, ხოლო საშუალოვადიან პერიოდში კი შენარჩუნებულია 2,3%-ის ფარგლებში.

 **საშუალოვადიანი პერიოდის პროგნოზები**

2022-2025 წლების პროგნოზები, რომელიც მომზადდა 2021 წლის ბოლოს ნაწილობრივ კვლავ დაიგეგმა პანდემიის ფონზე და გათვალისწინებულ იქნა 2020 წელს შემოსავლების ფაქტიური დანაკლისის ეფექტი.

2022-2025 წლების პროგნოზში, რომელიც მომზადდა 2021 წლის დეკემბერში, ნაერთი ბიუჯეტის შემოსავლებმა 2022 წელს მშპ-სთან მიმართებაში 26.5% შეადგინა. შემოსავლების პროგნოზები პანდემიის პირობებში 2020 და 2021 წლებში დაიგეგმა უფრო ნაკლები მოცულობით, თუმცა 2022 წლის განმავლობაში, არსებული დადებითი ტენდენციებიდან გამომდინარე, განახლდა პროგნოზები და აისახა 2022 წლის სახელმწიფო ბიუჯეტის კანონში ცვლილებების დროს. 2022 წელს ნაერთი ბიუჯეტის შემოსავლები მნიშვნელოვნად 2,0 მლრდ ლარით გაიზარდა 2021 წლის ბოლოს დაგეგმილ მაჩვენებელთან შედარებით და შეადგინა 19,2 მლრდ ლარი, რაც მშპ-ის 26,6%-ია, ხოლო ფაქტიურმა მაჩვენებელმა შეადგინა 19,4 მლრდ ლარამდე, რაც განახლებული მშპ-ის გათვალისწინებით ასევე 26,6%-ს შეადგენს.

2023-2026 წლების პროგნოზებში, რომელიც მომზადდა 2022 წლის ბოლოს, 2023 წლის ნაერთი ბიუჯეტის შემოსავლები დაიგეგმა 20,8 მლრდ ლარის ოდენობით, რამაც მშპ-სთან მიმართებაში 26.1% შეადგინა. შემოსავლების პროგნოზები კვლავ კონსერვატიული მიდგომით დაიგეგმა, თუმცა 2023 წლის განმავლობაში, არსებული დადებითი ტენდენციებიდან გამომდინარე, განახლდა პროგნოზები და აისახა 2023 წლის სახელმწიფო ბიუჯეტის კანონში ცვლილებების დროს. 2023 წელს ნაერთი ბიუჯეტის შემოსავლები 484.2 მლნ ლარით გაიზარდა დაგეგმილ მაჩვენებელთან შედარებით და შეადგინა 21,6 მლრდ ლარი, რაც მშპ-ის 27,3%-ია, ხოლო ფაქტიურმა მაჩვენებელმა შეადგინა 22,1 მლრდ ლარი, რაც მშპ-ის 27,4%-ია.

2024-2027 წლების პროგნოზები, რომელიც მომზადდა 2023 წლის ბოლოს, 2024 წლის ნაერთი ბიუჯეტის შემოსავლები დაიგეგმა 24,4 მლრდ ლარის ოდენობით, რამაც მშპ-სთან მიმართებაში 28.4% შეადგინა. 2024 წლის განმავლობაში განახლებული პროგნოზებით ნაერთი ბიუჯეტის შემოსავლები, 2023 წლის დეკემბრის პროგნოზთან შედარებით, ჯამში 1.2 მლრდ ლარზე მეტით არის გაზრდილი და 25,6 მლრდ ლარზე მეტს შეადგენს, რაც მშპ-ის 28,2%-ია. ამასთან, საშუალოვადიან 2025-2028 წლებში ნაერთი ბიუჯეტის შემოსავლები მშპ-ის 27,7%-ის ფარგლებშია პროგნოზირებული.

შემოსულობების პროგნოზების შედარება და მშპ-სთან პროცენტული ცვლილებები მოცემულია №6 ცხრილში:

**ცხრილი №6 - შემოსულობების პროგნოზები**

**/მლნ ლარი/**

| **დასახელება** | **2022** | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- | --- |
| **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **შემოსავლები** |   |   |   |   |   |   |   |
| 2022-2025 (2021 წლის დეკემბერი) | 17 205.0 | 18 228.0 | 19 732.0 | 21 266.0 |   |   |   |
| 2023-2026 (2022 წლის დეკემბერი) | 19 217.0 | 20 805.0 | 22 076.0 | 23 794.0 | 25 704.0 |   |   |
| *ცვლილება* | *2 012.0* | *2 577.0* | *2 344.0* | *2 528.0* |  |  |  |
| 2024-2027 (2023 წლის დეკემბერი) | 19 377.6 | 21 640.0 | 24 398.0 | 26 124.0 | 27 788.0 | 29 868.0 |   |
| 2025-2028 (2024 წლის ივლისი) | 19 377.6 | 22 124.2 | 24 850.0 | 26 200.0 | 28 350.0 | 30 550.0 | 32 950.0 |
| *ცვლილება* | *0.0* | *484.2* | *452.0* | *76.0* | *562.0* | *682.0* |  |
| 2025-2028 (2024 წლის ნოემბერი) | 19 377.6 | 22 124.2 | 25 616.0 | 27 665.0 | 29 850.0 | 32 100.0 | 34 750.0 |
| *ცვლილება (დეკემბრის პროგნოზთან)* | *0.1* | *484.2* | *1 218.0* | *1 541.0* | *2 062.0* | *2 232.0* |   |
| *ცვლილება (ივლისის პროგნოზთან)* | *0.1* | *0.0* | *766.0* | *1 465.0* | *1 500.0* | *1 550.0* | *1 800.0* |
| **არაფინანსური აქტივების კლება** |   |   |   |   |   |   |   |
| 2022-2025 (2021 წლის დეკემბერი) | 450.0 | 250.0 | 250.0 | 250.0 |   |   |   |
| 2023-2026 (2022 წლის დეკემბერი) | 450.0 | 350.0 | 300.0 | 300.0 | 250.0 |   |   |
| *ცვლილება* | *0.0* | *100.0* | *50.0* | *50.0* |  |  |  |
| 2024-2027 (2023 წლის დეკემბერი) | 435.6 | 350.0 | 350.0 | 300.0 | 300.0 | 300.0 |   |
| 2025-2028 (2024 წლის ივლისი) | 435.6 | 433.5 | 350.0 | 300.0 | 250.0 | 200.0 | 200.0 |
| *ცვლილება* | *0.0* | *83.5* | *0.0* | *0.0* | *-50.0* | *-100.0* |  |
| 2025-2028 (2024 წლის ნოემბერი) | 435.6 | 433.5 | 500.0 | 500.0 | 300.0 | 300.0 | 300.0 |
| *ცვლილება (დეკემბრის პროგნოზთან)* | *0.0* | *83.5* | *150.0* | *200.0* | *0.0* | *0.0* |   |
| *ცვლილება (ივლისის პროგნოზთან)* | *0.0* | *0.0* | *150.0* | *200.0* | *50.0* | *100.0* | *100.0* |
| **ფინანსური აქტივების კლება** |   |   |   |   |   |   |   |
| 2022-2025 (2021 წლის დეკემბერი) | 130.0 | 130.0 | 130.0 | 130.0 |   |   |   |
| 2023-2026 (2022 წლის დეკემბერი) | 150.0 | 440.0 | 130.0 | 130.0 | 130.0 |   |   |
| *ცვლილება* | *20.0* | *310.0* | *0.0* | *0.0* |  |  |  |
| 2024-2027 (2023 წლის დეკემბერი) | 102.4 | 420.0 | 270.0 | 130.0 | 130.0 | 130.0 |   |
| 2025-2028 (2024 წლის ივლისი) | 102.4 | 228.4 | 270.0 | 130.0 | 130.0 | 130.0 | 130.0 |
| 2025-2028 (2024 წლის ნოემბერი) | 102.4 | 228.4 | 230.0 | 320.0 | 250.0 | 250.0 | 250.0 |
| *ცვლილება (დეკემბრის პროგნოზთან)* | *0.0* | *-191.6* | *0.0* | *0.0* | *0.0* | *0.0* |   |
| *ცვლილება (ივლისის პროგნოზთან)* | *0.0* | *0.0* | *-40.0* | *190.0* | *120.0* | *120.0* | *120.0* |
| **% მშპ-თან** |
| **შემოსავლები** |   |   |   |   |   |   |   |
| 2022-2025 (2021 წლის დეკემბერი) | 26.5% | 25.9% | 25.8% | 25.7% |   |   |   |
| 2023-2026 (2022 წლის დეკემბერი) | 26.6% | 26.1% | 25.6% | 25.4% | 25.4% |   |   |
| *ცვლილება* | *0.1%* | *0.2%* | *-0.3%* | *-0.3%* |  |   |   |
| 2024-2027 (2023 წლის დეკემბერი) | 26.8% | 27.3% | 28.4% | 28.1% | 27.6% | 27.5% |   |
| 2025-2028 (2024 წლის ივლისი) | 26.6% | 27.6% | 28.3% | 27.6% | 27.6% | 27.4% | 27.3% |
| 2025-2028 (2024 წლის ნოემბერი) | 26.6% | 27.4% | 28.2% | 27.9% | 27.8% | 27.6% | 27.6% |
| *ცვლილება (დეკემბრის პროგნოზთან)* | *-0.2%* | *0.3%* | *0.0%* | *-0.5%* | *-0.1%* | *-0.1%* |   |
| *ცვლილება (ივლისის პროგნოზთან)* | *0.0%* | *-0.2%* | *-0.2%* | *0.3%* | *0.3%* | *0.2%* | *0.3%* |
| **არაფინანსური აქტივების კლება** |   |   |   |   |   |   |   |
| 2022-2025 (2021 წლის დეკემბერი) | 0.7% | 0.4% | 0.3% | 0.3% |   |   |   |
| 2023-2026 (2022 წლის დეკემბერი) | 0.6% | 0.4% | 0.3% | 0.3% | 0.2% |   |   |
| *ცვლილება* | *-0.1%* | *0.1%* | *0.0%* | *0.0%* |  |  |  |
| 2024-2027 (2023 წლის დეკემბერი) | 0.6% | 0.4% | 0.4% | 0.3% | 0.3% | 0.3% |   |
| 2025-2028 (2024 წლის ივლისი) | 0.6% | 0.5% | 0.4% | 0.3% | 0.2% | 0.2% | 0.2% |
| 2025-2028 (2024 წლის ნოემბერი) | 0.6% | 0.5% | 0.6% | 0.5% | 0.3% | 0.3% | 0.2% |
| *ცვლილება (დეკემბრის პროგნოზთან)* | *0.0%* | *0.1%* | *0.0%* | *0.0%* | *-0.1%* | *-0.1%* |   |
| *ცვლილება (ივლისის პროგნოზთან)* | *0.0%* | *0.0%* | *0.2%* | *0.2%* | *0.0%* | *0.1%* | *0.1%* |
| **ფინანსური აქტივების კლება** |   |   |   |
| 2022-2025 (2021 წლის დეკემბერი) | 0.2% | 0.2% | 0.2% | 0.2% |   |   |   |
| 2023-2026 (2022 წლის დეკემბერი) | 0.2% | 0.6% | 0.2% | 0.1% | 0.1% |   |   |
| *ცვლილება* | *0.0%* | *0.4%* | *0.0%* | *0.0%* |  |  |  |
| 2024-2027 (2023 წლის დეკემბერი) | 0.1% | 0.5% | 0.3% | 0.1% | 0.1% | 0.1% |   |
| 2025-2028 (2024 წლის ივლისი) | 0.1% | 0.3% | 0.3% | 0.1% | 0.1% | 0.1% | 0.1% |
| 2025-2028 (2024 წლის ნოემბერი) | 0.1% | 0.3% | 0.3% | 0.3% | 0.2% | 0.2% | 0.2% |
| *ცვლილება (დეკემბრის პროგნოზთან)* | *0.0%* | *-0.2%* | *0.0%* | *0.0%* | *0.0%* | *0.0%* |   |
| *ცვლილება (ივლისის პროგნოზთან)* | *0.0%* | *0.0%* | *-0.1%* | *0.2%* | *0.1%* | *0.1%* | *0.1%* |

მიმდინარე წელს საგარეო ვალის ნაწილში ვალდებულებების ზრდის მაჩვენებელი მიმდინარე წელს შენარჩუნებულია მშპ-სთან თითქმის იგივე პროცენტულ მაჩვენებელზე. ასევე აღსანიშნავია, რომ საგარეო ვალის აღებაში 2026 წლის პროგნოზი ითვალისწინებს საქართველოს ფინანსთა სამინისტროს მიერ საქართველოს სახელით გამოშვებული, 2026 წელს დასაფარი ევროობლიგაციის რეფინანსირებას. ამასთან, გასათვალისწინებელია, რომ ევროობლიგაციის რეფინანსირება წარმოადგენს საბაზისო დაშვებას და გადაწყვეტილება რეფინანსირების შესახებ მათ შორის ინსტრუმენტის ტიპის, მოცულობის და სხვა სპეციფიკაციების შესახებ განხილვის საგანია და აღნიშნული გადაწყვეტილება მიღებული იქნება 2025 წელს.

განახლებული პროგნოზებით, 2024 წელს ვალდებულებების ზრდა გათვალისწინებულია მშპ-ის 3,7%-ის ფარგლებში. 2025 წელს ვალდებულებების ზრდის სახით მისაღები სახსრები განისაზღვრა 3 425,9 მლნ ლარის ოდენობით, რაც მშპ-ს 3,5%-ია. მათ შორის, საშინაო ფასიანი ქაღალდების გამოშვებით მისაღები სახსრები შეადგენს 1 600.0 მლნ ლარს, საინვესტიციო კრედიტების მაჩვენებელი შეადგენს 1 225,9 მლნ ლარს, ხოლო საბიუჯეტო დახმარების სახით მისაღები კრედიტების მაჩვენებელი შეადგენს 600,0 მლნ ლარს. ამავდროულად ბიუჯეტი ითვალისწინებს ვალის დაფარვას 1 410,0 მლნ ლარის ოდენობით, შესაბამისად ვალდებულებების წმინდა ზრდა 2 009,1 მლნ ლარს შეადგენს.

საშუალოვადიან პერიოდში ვალდებულებების ზრდა მშპ-სთან მიმართებაში საშუალოდ 3,9%-ის ფარგლებშია.

ქვემოთ მოცემულ ცხრილში (ცხრილი №7) წარმოდგენილია ვალდებულებების ზრდის პროგნოზები 2024-2028 წლებისთვის:

**ცხრილი №7 - ვალდებულებების ზრდის პროგნოზები**

***(მლნ ლარი)***

| **დასახელება** | **2022** | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- | --- |
| **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **ვალდებულებების ზრდა** |   |   |   |   |   |   |   |
| 2022-2025 (2021 წლის დეკემბერი) | 4 337.0 | 3 485.0 | 3 485.0 | 3 485.0 |   |   |   |
| 2023-2026 (2022 წლის დეკემბერი) | 3 582.0 | 3 584.0 | 3 560.0 | 3 660.0 | 5 020.0 |   |   |
| *ცვლილება* | *-755.0* | *99.0* | *75.0* | *175.0* |  |  |  |
| 2024-2027 (2023 წლის დეკემბერი) | 3 722.8 | 3 210.0 | 3 259.0 | 3 625.0 | 4 985.0 | 3 835.0 |   |
| 2025-2028 (2024 წლის ივლისი) | 3 722.8 | 3 447.1 | 3 220.0 | 3 615.0 | 4 970.0 | 3 815.0 | 4 010.0 |
| **2025-2028 (2024 წლის ნოემბერი)** | **3 733.9** | **3 468.9** | **3 370.0** | **3 425.9** | **5 150.0** | **4 000.0** | **4 200.0** |
| *ცვლილება (დეკემბრის პროგნოზთან)* | *0.0* | *237.1* | *-39.0* | *-10.0* | *-15.0* | *-20.0* |   |
| *ცვლილება (ივლისის პროგნოზთან)* | *11.1* | *21.8* | *150.0* | *-189.1* | *180.0* | *185.0* | *190.0* |
| **მ.შ. საშინაო** |  |  |  |  |  |  |  |
| 2022-2025 (2021 წლის დეკემბერი) | 1 285.0 | 1 385.0 | 1 485.0 | 1 485.0 |   |   |   |
| 2023-2026 (2022 წლის დეკემბერი) | 1 240.0 | 1 340.0 | 1 460.0 | 1 560.0 | 1 620.0 |   |   |
| *ცვლილება* | *-45.0* | *-45.0* | *-25.0* | *75.0* |  |  |  |
| 2024-2027 (2023 წლის დეკემბერი) | 1 337.3 | 1 330.0 | 1 420.0 | 1 525.0 | 1 585.0 | 1 685.0 |   |
| 2025-2028 (2024 წლის ივლისი) | 1 337.3 | 1 437.7 | 1 420.0 | 1 515.0 | 1 570.0 | 1 665.0 | 1 760.0 |
| **2025-2028 (2024 წლის ნოემბერი)** | **1 348.3** | **1 459.4** | **1 500.0** | **1 600.0** | **1 700.0** | **1 800.0** | **1 900.0** |
| *ცვლილება (დეკემბრის პროგნოზთან)* | *0.0* | *107.7* | *0.0* | *-10.0* | *-15.0* | *-20.0* |   |
| *ცვლილება (ივლისის პროგნოზთან)* | *11.0* | *21.7* | *80.0* | *85.0* | *130.0* | *135.0* | *140.0* |
| **მ.შ. საგარეო** |  |  |  |  |  |  |  |
| 2022-2025 (2021 წლის დეკემბერი) | 3 052.0 | 2 100.0 | 2 000.0 | 2 000.0 |   |   |   |
| 2023-2026 (2022 წლის დეკემბერი) | 2 342.0 | 2 244.0 | 2 100.0 | 2 100.0 | 3 400.0 |   |   |
| *ცვლილება* | *-710.0* | *144.0* | *100.0* | *100.0* |  |  |  |
| 2024-2027 (2023 წლის დეკემბერი) | 2 385.5 | 1 880.0 | 1 839.0 | 2 100.0 | 3 400.0 | 2 150.0 |   |
| 2025-2028 (2024 წლის ივლისი) | 2 385.5 | 2 009.4 | 1 800.0 | 2 100.0 | 3 400.0 | 2 150.0 | 2 250.0 |
| **2025-2028 (2024 წლის ნოემბერი)** | **2 385.5** | **2 009.4** | **1 870.0** | ***1 825.9*** | **3 450.0** | **2 200.0** | **2 300.0** |
| *ცვლილება (დეკემბრის პროგნოზთან)* | *0.0* | *129.4* | *-39.0* | *0.0* | *0.0* | *0.0* |   |
| *ცვლილება (ივლისის პროგნოზთან)* | *0.0* | *0.0* | *70.0* | *-274.1* | *50.0* | *50.0* | *50.0* |
| **% მშპ-თან** |
| **ვალდებულებების ზრდა** |   |   |   |
| 2022-2025 (2021 წლის დეკემბერი) | 6.7% | 4.9% | 4.6% | 4.2% |  |   |   |
| 2023-2026 (2022 წლის დეკემბერი) | 5.0% | 4.5% | 4.1% | 3.9% | 5.0% |   |   |
| *ცვლილება* | *-1.7%* | *-0.4%* | *-0.4%* | *-0.3%* |  |  |  |
| 2024-2027 (2023 წლის დეკემბერი) | 5.2% | 4.0% | 3.8% | 3.9% | 5.0% | 3.5% |  |
| 2025-2028 (2024 წლის ივლისი) | 5.1% | 4.3% | 3.7% | 3.8% | 4.8% | 3.4% | 3.3% |
| **2025-2028 (2024 წლის ნოემბერი)** | **5.1%** | **4.3%** | **3.7%** | **3.5%** | **4.8%** | **3.4%** | **3.3%** |
| *ცვლილება (დეკემბრის პროგნოზთან)* | *0.0%* | *0.3%* | *-0.1%* | *-0.1%* | *-0.1%* | *-0.1%* |   |
| *ცვლილება (ივლისის პროგნოზთან)* | *0.0%* | *0.0%* | *0.0%* | *-0.4%* | *0.0%* | *0.0%* | *0.0%* |
| ***მ.შ. საშინაო*** |  |  |  |  |  |  |  |
| 2022-2025 (2021 წლის დეკემბერი) | 2.0% | 2.0% | 1.9% | 1.8% |   |   |   |
| 2023-2026 (2022 წლის დეკემბერი) | 1.7% | 1.7% | 1.7% | 1.7% | 1.6% |   |   |
| *ცვლილება* | *-0.3%* | *-0.3%* | *-0.3%* | *-0.1%* |  |  |  |
| 2024-2027 (2023 წლის დეკემბერი) | 1.9% | 1.7% | 1.7% | 1.6% | 1.6% | 1.5% |   |
| 2025-2028 (2024 წლის ივლისი) | 1.8% | 1.8% | 1.6% | 1.6% | 1.5% | 1.5% | 1.5% |
| **2025-2028 (2024 წლის ნოემბერი)** | **1.9%** | **1.8%** | **1.7%** | **1.6%** | **1.6%** | **1.5%** | **1.5%** |
| *ცვლილება (დეკემბრის პროგნოზთან)* | *0.0%* | *0.1%* | *0.0%* | *0.0%* | *0.0%* | *-0.1%* |   |
| *ცვლილება (ივლისის პროგნოზთან)* | *0.0%* | *0.0%* | *0.0%* | *0.0%* | *0.1%* | *0.1%* | *0.0%* |
| ***მ.შ. საგარეო*** |  |  |  |  |  |  |  |
| 2022-2025 (2021 წლის დეკემბერი) | 4.7% | 3.0% | 2.6% | 2.4% |  |   |   |
| 2023-2026 (2022 წლის დეკემბერი) | 3.2% | 2.8% | 2.4% | 2.2% | 3.4% |   |   |
| *ცვლილება* | *-1.5%* | *-0.2%* | *-0.2%* | *-0.2%* |  |  |  |
| 2024-2027 (2023 წლის დეკემბერი) | 3.3% | 2.4% | 2.1% | 2.3% | 3.4% | 2.0% |  |
| 2025-2028 (2024 წლის ივლისი) | 3.3% | 2.5% | 2.1% | 2.2% | 3.3% | 1.9% | 1.9% |
| **2025-2028 (2024 წლის ნოემბერი)** | **3.3%** | **2.5%** | **2.1%** | **1.8%** | **3.2%** | **1.9%** | **1.8%** |
| *ცვლილება (დეკემბრის პროგნოზთან)* | *0.0%* | *0.1%* | *-0.1%* | *0.0%* | *-0.1%* | *0.0%* |   |
| *ცვლილება (ივლისის პროგნოზთან)* | *0.0%* | *0.0%* | *0.0%* | *-0.4%* | *-0.1%* | *0.0%* | *0.0%* |

2020-2021 წლებში პანდემიის გამო გაზრდილი მიმდინარე ხარჯები 2022 წელს მნიშვნელოვნად შემცირდა. 2022 წელს მიმდინარე ხარჯების ფაქტიური მოცულობამ ჯამში შეადგინა 15,6 მლრდ ლარი, რაც მშპ-ს 21,4%-ს შეადგინა.

2023 წლის ნაერთი ბიუჯეტის მიმდინარე ხარჯების მოცულობა 2022 წლის დეკემბერში დაიგეგმა 17.4 მლრდ ლარის ოდენობით, რაც მშპ-ის 21,9%-ის ფარგლებშია, თუმცა 2023 წლის ფაქტიურმა შესრულებამ შეადგინა 17.9 მლრდ ლარი, რაც მშპ-ის 22,3%-ია.

2024 წლის ნაერთი ბიუჯეტის მიმდინარე ხარჯების მოცულობა 2023 წლის დეკემბერში დაიგეგმა 20.1 მლრდ ლარის ოდენობით, რაც მშპ-ის 23,3%-ის ფარგლებშია, თუმცა მიმდინარე წელს გადამუშავებული პროგნოზების მიხედვით გაზრდილია 20.7 მლრდ ლარამდე, რაც მშპ-ის 23,1%-ია.2024 წლის მიმდინარე და კაპიტალური ხარჯების გაზრდა ძირითადად გამოწვეულია ჯანმრთელობის და განათლების მიმართულებით დამატებით არსებული საჭიროებების დაფინანსებით, ასევე სტიქიის შედეგების სალიკვიდაციო ღონისძიებების დასაფინანსებლად არსებული საჭიროებების, სპორტსმენების ჯილდოების, ელექტრონული არჩევნების ღონისძიებების, ასევე სხვადასხვა ინფრასტრუქტურული პროექტების დაფინანსებით. კერძოდ:

* ჯანდაცვის სამინისტროს ასიგნება გაიზარდა 240,0 მლნ ლარით;
* თავდაცვის სამინისტროს დაფინანსება - 210,0 მლნ ლარით;
* რეგიონული განვითარებისა და ინფრასტრუქტურის სამინისტროს ასიგნებები იზრდება 347,0 მლნ ლარით;
* განათლების, მეცნიერებისა და ახალგაზრდობის სამინისტროს ასიგნება - 37,0 მლნ ლარით;
* საქართველოს რეგიონებში განსახორციელებელი პროექტების ფონდის მოცულობა იზრდება 160,0 მლნ ლარით, რომლის ფარგლებშიც დაფინანსდება როგორც დაწყებული ინფრასტრუქტურული პროექტების ფარგლებში შესრულებული სამუშაოები, ასევე სხვადასხვა მუნიციპალიტეტებში მომხდარი სტიქიური მოვლენების სალიკვიდაციო სამუშაოები;
* რიგი მუნიციპალიტეტის ბიუჯეტებში არსებული დეფიციტების დასაფინანსებლად გამოიყოფა 15,0 მლნ ლარი, და სხვა.

2025 წელს მიმდინარე ხარჯების მოცულობა 23,0 მლრდ ლარზე მეტია, რაც მშპ-სთან მიმართებაში 23,2%-ს შეადგენს, ხოლო საშუალოვადიან პერიოდში მიმდინარე ხარჯების მოცულობა მშპ-სთან მიმართებაში საშუალოდ 23.5%-ის ფარგლებშია შენარჩუნებული.

 კაპიტალური ხარჯების მოცულობა (არაფინანსური აქტივების ზრდა და ფინანსური აქტივების ზრდა) როგორც 2024, ისე 2025 წელსაც 8.0 მლრდ ლარს აღწევს. 2025 წლის მაჩვენებელი მშპ-ის 8%-ის ფარგლებში, ხოლო საშუალოვადიან პერიოდში 7%-ის ფარგლებშია შენარჩუნებული.

2025 წელს ნაერთი ბიუჯეტის ხარჯვითი ნაწილი ნაწილი 32,4 მლრდ ლარს შეადგენს, რომლის ფარგლებშიც სრულად ფინანსდება სახელმწიფოს მიერ აღებული ვალდებულებები.

 **2025 წლის ბიუჯეტი ითვალისწინებს:**

* **სოციალური მიმართულებით**

ჯანდაცვისა და სოციალური დაცვის პროგრამების დასაფინანსებლად სამინისტროს დაფინანსება გაზრდილია 990,0 მლნ ლარზე მეტით (ბიუჯეტის პირველად ვარიანტთან შედარებით გაზრდილია 120,0 მლნ ლარით), რომლის ფარგლებში გათვალისწინებულია:

* 70 წლის და მეტი ასაკის პენსიონერთა პენსია იზრდება 35 ლარით და განისაზღვრება 450 ლარის ოდენობით. ამავე კატეგორიის პენსიონერთა პენსია მაღალმთიან დასახლებებში თითქმის 540 ლარს გაუტოლდება;
* 70 წლამდე პირთა პენსია, სამთავრობო პროგრამის შესაბამისად ასევე იზრდება 35 ლარით და განისაზღვრება 350 ლარის, ხოლო მაღალმთიან დასახლებებში 420 ლარის ოდენობით
* გარდა პენსიისა, გათვალისწინებულია შეზღუდული შესაძლებლობის პირთა სოციალური გასაცემლის ზრდა 35 ლარით;
* ჯამში სოციალური პროგრამების დაფინანსება შეადგენს 6,35 მილიარდ ლარს;
* ჯანდაცვის პროგრამების დასაფინანსებლად გამოყოფილია 1,96 მილიარდ ლარი, მათ შორის გათვალისწინებულია პირველადი ჯანდაცვის პერსონალის ხელფასების 10%-იანი ზრდა;
* დევნილთა სახლებით უზრუნველყოფის მიზნით გათვალისწინებულია 240,0 მლნ ლარი.
* **განათლების მიმართულებით**

განათლების და მეცნიერების მიმართულებით დაფინანსება გაზრდილია 570,0 მლნ ლარზე მეტით (ბიუჯეტის პირველად ვარიანტთან შედარებით გაზრდილია 200,0 მლნ ლარით), რომლის ფარგლებშიც:

* საჯარო სკოლების დაფინანსებაზე მიიმართება დამატებით 290,0 მლნ ლარი, რომლის ფარგლებშიც განხორციელდება მიმდინარე წლის ივლისიდან გაზრდილი ხელფასების სრულად დაფინანსება;
* გათვალისწინებულია საჯარო სკოლების ადმინისტრაციული პერსონალის და მანდატურის ხელფასების 10%-იანი ზრდა;
* საჯარო სკოლების მშენებლობა-რეაბილიტაციისთვის გამოყოფილია 600,0 მლნ ლარზე მეტი;
* საბავშვო ბაღების მშენებლობა-რეაბილიტაციაზე მიიმართება 225,0 მლნ ლარზე მეტი;

გარდა ამისა, მუნიციპალიტეტების გაზრდილი შემოსავლების ფარგლებში შესაძლებელი იქნება საბავშვო ბაღების თანამშრომელთა ხელფასების ზრდა.

* **კულტურისა და სპორტის** დაფინანსებაზე ნაერთი ბიუჯეტიდან მიიმართება მილიარდ ლარზე მეტი, ხოლო სახელმწიფო ბიუჯეტის ფარგლებში გათვალისწინებულია 600 მლნ ლარამდე;
* **თავდაცვისა და უსაფრთხოების მიმართულებით:**
* თავდაცვის, შინაგან საქმეთა სამინისტროს და უსაფრთხოების სამსახურების დაფინანსება იზრდება 500,0 მლნ ლარზე მეტით, რომლის ფარგლებშიც განხორციელდება პოლიციელებისა და ჯარისკაცების ხელფასების 10%-იანი ზრდა;
* თავდაცვის ინფრასტრუქტურასა და შესაძლებლობების განვითარებისათვის გათვალისწინებულია 490,0 მლნ ლარი (გასათვალისწინებელია რომ ამ მიმართულებებით წელს დამატებით დაგეგმილია 160,0 მლნ ლარამდე გამოყოფა);
* **ინფრასტრუქტურა**

ჯამში, ნაერთი ბიუჯეტიდან ინფრასტრუქტურის განვითარებაზე მიიმართება 7,9 მილიარდ ლარზე მეტი, მათ შორის:

* საგზაო ინფრასტრუქტურის გაუმჯობესებაზე მიიმართება 1,4 მილიარდ ლარამდე, მათ შორის ჩქაროსნული მაგისტრალების მშენებლობას მოხმარდება 900 მილიონ ლარამდე;
* მუნიციპალური ინფრასტრუქტურის გაუმჯობესებისთვის გათვალისწინებულია 2,6 მილიარდ ლარამდე;
* წყალმომარაგებისა და წყალარინების სექტორის გაუმჯობესებაზე მიიმართება 500,0 მლნ ლარზე მეტი;
* საგანმანათლებლო ინფრასტრუქტურაზე მიიმართება 1 მილიარდ ლარზე მეტი;
* ტურისტული ინფრასტრუქტურის გაუმჯობესებაზე გათვალისწინებულია 150,0 მლნ ლარზე მეტი;
* პროექტის წინა ვერსიისგან განსხვავებით, სპორტული ინფრასტრუქტურის მშენებლობა-რეაბილიტაციაზე, სამთავრობო პროგრამის შესაბამისად გამოყოფილია 200,0 მლნ ლარი, მათ შორის გათვალისწინებულია თბილისში ახალი საფეხბურთო სტადიონის მშენებლობის დაწყება.
* **მცირე და საშუალო ბიზნესის ხელშეწყობის** მიზნით 2025 წელს გათვალისწინებულია 240,0 მლნ ლარზე მეტი, ხოლო ინოვაციების ხელშეწყობის მიმართულებით გათვალისწინებულია 45,0 მილიონ ლარზე მეტი
* **სოფლის მეურნეობის** პროგრამების დაფინანსებისთვის გათვალისწინებულია 681,3 მლნ ლარამდე;
* **გარემოს დაცვის** პროგრამების დაფინანსებისთვის გამოყოფილია 245,0 მლნ ლარე მეტი;
* **საჯარო მოხელეთა ანაზღაურება**

2022 წელს საჯარო მოხელეთა ანაზღაურების მარეგულირებელ კანონმდებლობაში განხორციელებული ცვლილებების შესაბამისად 2025 წელს გათვალისწინებულია საბიუჯეტო ორგანიზაციებში დასაქმებულთა ანაზღაურების 10%-იანი ზრდა;

ქვემოთ მოცემულ ცხრილში (ცხრილი №8) წარმოდგენილია მიმდინარე და კაპიტალური ხარჯების პროგნოზები 2025-2028 წლებისთვის:

**ცხრილი №8 - მიმდინარე და კაპიტალური ხარჯების პროგნოზები**

***მლნ ლარი***

| **დასახელება** | **2022** | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- | --- |
| **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **ხარჯები** |   |   |   |
| 2022-2025 (2021 წლის დეკემბერი) | 14 753.0 | 15 768.0 | 16 887.0 | 18 071.0 |   |   |   |
| 2023-2026 (2022 წლის დეკემბერი) | 15 743.0 | 17 416.0 | 18 364.0 | 19 832.0 | 21 357.0 |   |   |
| *ცვლილება* | *990.0* | *1 648.0* | *1 477.0* | *1 761.0* |  |  |  |
| 2024-2027 (2023 წლის დეკემბერი) | 15 610.9 | 17 841.0 | 20 071.0 | 21 792.0 | 23 558.0 | 25 520.0 |   |
| 2025-2028 (2024 წლის ივლისი) | 15 610.9 | 17 913.2 | 20 320.0 | 22 360.0 | 24 391.0 | 26 316.0 | 28 422.0 |
| 2025-2028 (2024 წლის ნოემბერი) | 15 616.1 | 17 913.6 | 20 760.0 | 23 030.0 | 25 345.0 | 27 250.0 | 29 440.0 |
| *ცვლილება (დეკემბრის პროგნოზთან)* | *0.0* | *72.2* | *249.0* | *568.0* | *833.0* | *796.0* |   |
| *ცვლილება (ივლისის პროგნოზთან)* | *5.2* | *0.4* | *440.0* | *670.0* | *954.0* | *934.0* | *1 018.0* |
| **კაპიტალური ხარჯები** |   |   |   |
| **არაფინანსური აქტივების ზრდა** |   |   |   |
| 2022-2025 (2021 წლის დეკემბერი) | 5 679.0 | 4 669.0 | 5 024.0 | 5 374.0 |   |   |   |
| 2023-2026 (2022 წლის დეკემბერი) | 5 935.0 | 6 120.0 | 5 910.0 | 6 310.0 | 6 690.0 |   |   |
| *ცვლილება* | *256.0* | *1 451.0* | *886.0* | *936.0* |  |  |  |
| 2024-2027 (2023 წლის დეკემბერი) | 5 968.2 | 6 479.0 | 6 907.0 | 6 680.0 | 6 620.0 | 6 940.0 |   |
| 2025-2028 (2024 წლის ივლისი) | 5 968.2 | 6 532.8 | 7 110.0 | 6 350.0 | 6 450.0 | 6 850.0 | 7 325.0 |
| 2025-2028 (2024 წლის ნოემბერი) | 5 968.2 | 6 532.9 | 7 675.0 | 7 629.0 | 7 350.0 | 7 800.0 | 8 400.0 |
| *ცვლილება (დეკემბრის პროგნოზთან)* | *0.0* | *53.8* | *203.0* | *-330.0* | *-170.0* | *-90.0* |   |
| *ცვლილება (ივლისის პროგნოზთან)* | *0.0* | *0.1* | *565.0* | *1 279.0* | *900.0* | *950.0* | *1 075.0* |
| **ფინანსური აქტივების ზრდა** |   |   |   |
| 2022-2025 (2021 წლის დეკემბერი) | 205.0 | 250.0 | 250.0 | 250.0 |   |   |   |
| 2023-2026 (2022 წლის დეკემბერი) | 390.0 | 320.0 | 250.0 | 250.0 | 250.0 |   |   |
| *ცვლილება* | *185.0* | *70.0* | *0.0* | *0.0* |  |  |  |
| 2024-2027 (2023 წლის დეკემბერი) | 443.5 | 290.0 | 227.0 | 260.0 | 260.0 | 265.0 |   |
| 2025-2028 (2024 წლის ივლისი) | 443.5 | 320.4 | 227.0 | 230.0 | 230.0 | 230.0 | 230.0 |
| 2025-2028 (2024 წლის ნოემბერი) | 443.5 | 320.4 | 210.0 | 301.0 | 280.0 | 280.0 | 230.0 |
| *ცვლილება (დეკემბრის პროგნოზთან)* | *0.0* | *30.4* | *0.0* | *-30.0* | *-30.0* | *-35.0* |   |
| *ცვლილება (ივლისის პროგნოზთან)* | *0.0* | *0.0* | *-17.0* | *71.0* | *50.0* | *50.0* | *0.0* |
| **% მშპ-თან** |  |
| **ხარჯები** |   |   |   |
| 2022-2025 (2021 წლის დეკემბერი) | 22.8% | 22.4% | 22.1% | 21.8% |   |   |   |
| 2023-2026 (2022 წლის დეკემბერი) | 21.8% | 21.9% | 21.3% | 21.2% | 21.1% |   |   |
| *ცვლილება* | -1.0% | -0.5% | -0.9% | -0.6% |  |  |  |
| 2024-2027 (2023 წლის დეკემბერი) | 21.6% | 22.5% | 23.3% | 23.4% | 23.4% | 23.5% |   |
| 2025-2028 (2024 წლის ივლისი) | 21.4% | 22.3% | 23.2% | 23.5% | 23.7% | 23.6% | 23.5% |
| 2025-2028 (2024 წლის ნოემბერი) | 21.4% | 22.1% | 22.8% | 23.2% | 23.6% | 23.4% | 23.3% |
| *ცვლილება (დეკემბრის პროგნოზთან)* | *-0.2%* | *-0.2%* | *-0.2%* | *0.1%* | *0.3%* | *0.1%* |   |
| *ცვლილება (ივლისის პროგნოზთან)* | *0.0%* | *-0.2%* | *-0.3%* | *-0.3%* | *-0.1%* | *-0.2%* | *-0.2%* |
| **კაპიტალური ხარჯები** |   |   |   |
| **არაფინანსური აქტივების ზრდა** |   |   |   |
| 2022-2025 (2021 წლის დეკემბერი) | 8.8% | 6.6% | 6.6% | 6.5% |   |   |   |
| 2023-2026 (2022 წლის დეკემბერი) | 8.2% | 7.7% | 6.8% | 6.7% | 6.6% |   |   |
| *ცვლილება* | -0.5% | 1.1% | 0.3% | 0.2% |  |  |  |
| 2024-2027 (2023 წლის დეკემბერი) | 8.3% | 8.2% | 8.0% | 7.2% | 6.6% | 6.4% |   |
| 2025-2028 (2024 წლის ივლისი) | 8.2% | 8.1% | 8.1% | 6.7% | 6.3% | 6.1% | 6.1% |
| 2025-2028 (2024 წლის ნოემბერი) | 8.2% | 8.1% | 8.4% | 7.7% | 6.8% | 6.7% | 6.7% |
| *ცვლილება (დეკემბრის პროგნოზთან)* | *-0.1%* | *0.0%* | *0.1%* | *-0.5%* | *-0.3%* | *-0.2%* |   |
| *ცვლილება (ივლისის პროგნოზთან)* | *0.0%* | *-0.1%* | *0.3%* | *1.0%* | *0.6%* | *0.6%* | *0.6%* |
| **ფინანსური აქტივების ზრდა** |   |   |   |
| 2022-2025 (2021 წლის დეკემბერი) | 0.3% | 0.4% | 0.3% | 0.3% |   |   |   |
| 2023-2026 (2022 წლის დეკემბერი) | 0.5% | 0.4% | 0.3% | 0.3% | 0.2% |   |   |
| *ცვლილება* | 0.2% | 0.0% | 0.0% | 0.0% |  |  |  |
| 2024-2027 (2023 წლის დეკემბერი) | 0.6% | 0.4% | 0.3% | 0.3% | 0.3% | 0.2% |   |
| 2025-2028 (2024 წლის ივლისი) | 0.6% | 0.4% | 0.3% | 0.2% | 0.2% | 0.2% | 0.2% |
| 2025-2028 (2024 წლის ნოემბერი) | 0.6% | 0.4% | 0.2% | 0.3% | 0.3% | 0.2% | 0.2% |
| *ცვლილება (დეკემბრის პროგნოზთან)* | *0.0%* | *0.0%* | *0.0%* | *0.0%* | *0.0%* | *0.0%* |   |
| *ცვლილება (ივლისის პროგნოზთან)* | *0.0%* | *0.0%* | *0.0%* | *0.1%* | *0.0%* | *0.0%* | *0.0%* |

## **2.2 საშუალოვადიან პერიოდში ფისკალური ჩარჩოს შესაბამისობა „ეკონომიკური თავისუფლების შესახებ“ საქართველოს ორგანული კანონით გათვალისწინებულ ფისკალურ წესებთან**

### **ბიუჯეტის დეფიციტი**

პანდემიის შემდგომ, 2021 წლიდან ეკონომიკური ზრდის პროგნოზირებულზე სწრაფი აღდგენიდან გამომდინარე, წლის ბოლოს სახელმწიფოს ერთიანი ბიუჯეტის დეფიციტის ფაქტიურმა მაჩვენებელმა შეადგინა 6,2%, დაგეგმილ მაჩვენებელთან (7.7%) შედარებით. შესაბამისად დაგეგმილთან შედარებით შესაძლებელი გახდა დეფიციტის კანონმდებლობით დადგენილ ზღვრებში ჩამოსვლა განხორციელებულიყო უფრო თანაბარი ტემპით. 2022 წელს სახელმწიფოს ერთიანი ბიუჯეტის დეფიციტი დაგეგმილი იყო 4,2 პროცენტის ფარგლებში, ხოლო 2022 წლის ფაქტიურმა მაჩვენებელი ჩამოცდა კანონმდებლობით დადგენილ ზღვარს და მშპ-სთან მიმართებაში 2,2% შეადგინა. 2023 წლისათვის სახელმწიფოს ერთიანი ბიუჯეტის უარყოფითი მთლიანი სალდო დაიგეგმა (-2 261,0) მლნ ლარის ოდენობით, რაც მშპ-ის 2,8%-ს შეადგენს, ხოლო ფაქტიურმა მაჩვენებელმა (-1 781,8) მლნ ლარი შეადგინა, რაც მშპ-ის 2,2%-ია. 2024 წელს ნაერთი ბიუჯეტის მთლიანი სალდო შეადგენს (-2 299.0) მლნ ლარს, რაც მშპ-ის 2.5%-ია.

განახლებული პროგნოზებით „ეკონომიკური თავისუფლების შესახებ“ საქართველოს ორგანული კანონით დადგენილი ზღვრული პარამეტრების საპროგნოზო მაჩვენებლები განისაზღვრება შემდეგნაირად:

* 2025 წელს სახელმწიფოს ერთიანი ბიუჯეტის უარყოფითი მთლიანი სალდო, განისაზღვრება 2 454,0 მლნ ლარით, რაც პროგნოზირებული მთლიანი შიდა პროდუქტის (მშპ-ის) 2.5%-ს შეადგენს (დადგენილი ზღვარი – მშპ-ის 3%);
* 2025 წლის ბოლოსთვის საქართველოს მთავრობის ვალის ზღვრული მოცულობა მთლიანი შიდა პროდუქტის (მშპ-ის) 35,9%-ია, ხოლო საჯარო და კერძო თანამშრომლობის პროექტების ფარგლებში აღებული ვალდებულებების მიმდინარე ღირებულების შეფასება (2025 წლის 31 დეკემბრის მდგომარეობით (წინასწარი მონაცემები)) − მთლიანი შიდა პროდუქტის (მშპ-ის) 0.03%-ია, რაც მთავრობის ვალის პროცენტულ ჯამურ მაჩვენებელზე არ ახდენს გავლენას (დადგენილი ზღვარი – მშპ-ის 60%).

 რაც შეეხება საერთაშორისო სავალუტო ფონდის პროგრამით გაანგარიშებული ნაერთი ბიუჯეტის მოდიფიცირებულ დეფიციტს, მისი მოცულობა 2 475,0 მლნ ლარია და მშპ-ს 2,5%-ს შეადგენს.

2025 წლის და 2025-2028 წლებში ნაერთი ბიუჯეტის და სახელმწიფოს ერთიანი ბიუჯეტის მთლიანი სალდოს და საერთაშორისო სავალუტო ფონდის პროგრამით გათვალისწინებული მოდიფიცირებული დეფიციტის პროგნოზები მოცემულია №9 ცხრილში.

**ცხრილი №9 - ბიუჯეტის დეფიციტის პროგნოზები**

***ნაერთი ბიუჯეტის მთლიანი სალდო (დეფიციტი)***

**/მლნ ლარი/**

|  |  |  |  |  |  |  |  |
| --- | --- | --- | --- | --- | --- | --- | --- |
| **დასახელება** | **2022** | **2023** | **2024** | **2025** | **2026** | **2027** | **2028** |
| **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **ნაერთი ბიუჯეტის მთლიანი სალდო** |   |   |   |   |   |   |   |
| 2022-2025 (2021 წლის დეკემბერი) | -2 777.0 | -1 959.0 | -1 929.0 | -1 929.0 |   |   |   |
| 2023-2026 (2022 წლის დეკემბერი) | -2 011.0 | -2 381.0 | -1 898.0 | -2 048.0 | -2 093.0 |   |   |
| 2024-2027 (2023 წლის დეკემბერი) | -1 766.0 | -2 330.0 | -2 230.0 | -2 048.0 | -2 090.0 | -2 292.0 |   |
| 2025-2028 (2024 წლის ივლისი) | -1 766.0 | -1 888.4 | -2 230.0 | -2 210.0 | -2 241.0 | -2 416.0 | -2 597.0 |
| 2025-2028 (2024 წლის ნოემბერი) | -1 771.1 | -1 888.8 | -2 319.0 | -2 494.0 | -2 545.0 | -2 650.0 | -2 790.0 |
| **მოდიფიცირებული დეფიციტი (IMF პროგრამა)** |  |  |  |  |  |  |  |
| 2022-2025 (2021 წლის დეკემბერი) | -2 852.0 | -2 079.0 | -2 049.0 | -2 049.0 |   |   |   |
| 2023-2026 (2022 წლის დეკემბერი) | -2 251.0 | -2 261.0 | -2 018.0 | -2 168.0 | -2 213.0 |   |   |
| 2024-2027 (2023 წლის დეკემბერი) | -2 203.0 | -2 200.0 | -2 187.0 | -2 178.0 | -2 220.0 | -2 427.0 |   |
| 2025-2028 (2024 წლის ივლისი) | -2 203.0 | -1 977.0 | -2 187.0 | -2 310.0 | -2 341.0 | -2 516.0 | -2 697.0 |
| 2025-2028 (2024 წლის ნოემბერი) | -2 208.1 | -1 977.5 | -2 299.0 | -2 475.0 | -2 575.0 | -2 680.0 | -2 770.0 |
| **% მშპ-თან** |
| **ნაერთი ბიუჯეტის მთლიანი სალდო** |  |  |  |  |  |  |  |
| 2022-2025 (2021 წლის დეკემბერი) | -4.4% | -3.0% | -2.7% | -2.5% |   |   |   |
| 2023-2026 (2022 წლის დეკემბერი) | -3.1% | -2.8% | -2.3% | -2.3% | -2.2% |   |   |
| 2024-2027 (2023 წლის დეკემბერი) | -3.0% | -2.8% | -2.5% | -2.3% | -2.2% | -2.2% |   |
| 2025-2028 (2024 წლის ივლისი) | -3.0% | -2.5% | -2.5% | -2.4% | -2.3% | -2.3% | -2.2% |
| 2025-2028 (2024 წლის ნოემბერი) | -3.0% | -2.4% | -2.5% | -2.5% | -2.4% | -2.3% | -2.2% |
| **მოდიფიცირებული დეფიციტი (IMF პროგრამა)** |  |  |  |  |  |  |  |
| 2022-2025 (2021 წლის დეკემბერი) | -4.4% | -3.0% | -2.7% | -2.5% |   |   |   |
| 2023-2026 (2022 წლის დეკემბერი) | -3.1% | -2.8% | -2.3% | -2.3% | -2.2% |   |   |
| 2024-2027 (2023 წლის დეკემბერი) | -3.0% | -2.8% | -2.5% | -2.3% | -2.2% | -2.2% |   |
| 2025-2028 (2024 წლის ივლისი) | -3.0% | -2.5% | -2.5% | -2.4% | -2.3% | -2.3% | -2.2% |
| 2025-2028 (2024 წლის ნოემბერი) | -3.0% | -2.4% | -2.5% | -2.5% | -2.4% | -2.3% | -2.2% |

***სახელმწიფოს ერთიანი ბიუჯეტის მთლიანი სალდო (დეფიციტი)***

**/მლნ ლარი/**

| **დასახელება** | **2022** | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- | --- |
| **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **სახელმწიფოს ერთიანი ბიუჯეტის მთლიანი სალდო** |  |  |  |  |  |  |  |
| 2022-2025 (2021 წლის დეკემბერი) | -2 750.0 | -1 940.0 | -1 923.0 | -1 959.0 |   |   |   |
| 2023-2026 (2022 წლის დეკემბერი) | -1 963.0 | -2 261.0 | -1 868.0 | -2 083.0 | -2 153.0 |   |   |
| 2024-2027 (2023 წლის დეკემბერი) | -1 600.5 | -2 346.0 | -2 177.0 | -2 158.0 | -2 167.0 | -2 396.0 |   |
| 2025-2028 (2024 წლის ივლისი) | -1 600.5 | -1 786.3 | -2 059.6 | -1 951.4 | -2 030.4 | -2 255.1 | -2 427.3 |
| 2025-2028 (2024 წლის ნოემბერი) | -1 600.5 | -1 781.8 | -2 144.0 | -2 454.0 | -2 770.0 | -3 040.0 | -3 240.0 |
| **% მშპ-თან** |
| **სახელმწიფოს ერთიანი ბიუჯეტის მთლიანი სალდო** |  |  |  |  |  |  |  |
| 2022-2025 (2021 წლის დეკემბერი) | -4.2% | -2.8% | -2.5% | -2.4% |   |   |   |
| 2023-2026 (2022 წლის დეკემბერი) | -2.7% | -2.8% | -2.2% | -2.2% | -2.1% |   |   |
| 2024-2027 (2023 წლის დეკემბერი) | -2.2% | -3.0% | -2.5% | -2.3% | -2.2% | -2.2% |   |
| 2025-2028 (2024 წლის ივლისი) | -2.2% | -2.2% | -2.3% | -2.1% | -2.0% | -2.0% | -2.0% |
| 2025-2028 (2024 წლის ნოემბერი) | -2.2% | -2.2% | -2.4% | -2.5% | -2.6% | -2.6% | -2.6% |

### **მთავრობის ვალი**

„ეკონომიკური თავისუფლების შესახებ“ საქართველოს ორგანული კანონით განსაზღვრული მთავრობის ვალის საპროგნოზო მაჩვენებლებში ცვლილება გასულ და მიმდინარე წელს მომზადებულ პროგნოზებთან შედარებით ძირითადად გამოწვეულია გაცვლითი კურსის ცვლილებით და მთლიანი შიდა პროდუქტის რეალური ზრდის მოსალოდნელი მნიშვნელობების 2024 წელს 9.0%-მდე, ხოლო 2025-ში 6.0%-მდე ზრდით. 2024 წლის ბოლოსთვის მოსალოდნელია მთავრობის ვალის მშპ-თან ფარდობის მაჩვენებლის შემცირება 36.8%-მდე, ხოლო 2025 წლის ბოლოსთვის 35.9%-მდე. აღნიშნული მაჩვენებლის კლება პროგნოზირებულია შემდეგ წლებშიც და 2028 წლის ბოლომდე 34.4%-მდე შემცირდება.

მთავრობის ვალის პორტფელის ერთ-ერთ ყველაზე მნიშვნელოვან გამოწვევას წარმოადგენს ვალის პორტფელში საგარეო ვალის წილის მაღალი დონე (2024 წლისთვის - 70.0%), რის შედეგადაც ვალის მაჩვენებლები მოწყვლადია სავალუტო კურსის ნეგატიური შოკების მიმართ. შესაბამისად, მთავრობის ვალის მართვის სტრატეგია 2024-2027 (<https://mof.ge/5231>) ვალის მშპ-თან ფარდობის უსაფრთხო დონეზე შენარჩუნებასთან ერთად, ორიენტირებულია მთლიან ვალში საგარეო ვალის წილის შემცირებაზე.

ქვემოთ მოცემულ ცხრილში (ცხრილი №10) წარმოდგენილია მთავრობის ვალის პროგნოზები 2025-2028 წლებისთვის:

**ცხრილი №10 - მთავრობის ვალის მოცულობების პროგნოზების შედარება**

**(მლნ ლარი)**

| **მთავრობის ვალი**  | **2021 წელი** | **2022 წელი** | **2023 წელი** | **2024 წელი** | **2025 წელი** | **2026 წელი** | **2027 წელი** | **2028 წელი** |
| --- | --- | --- | --- | --- | --- | --- | --- | --- |
| 2022-2025 წლები (2021 წლის დეკემბერი) | 29,905 | 33,123 | 35,348 | 37,413 | 39,417 |  |  |  |
| *% მშპ-სთან* | *51.1%* | *51.1%* | *50.2%* | *49.0%* | *47.7%* |  |  |  |
| 2023-2026 წლები (2022 წლის დეკემბერი) | 29,812  | 28,609  | 30,539  | 32,679  | 34,799  | 36,819  |  |  |
| *% მშპ-სთან* | *49.7%* | *39.6%* | *38.3%* | *37.8%* | *37.2%* | *36.4%* |  |  |
| 2024-2027 წლები (2023 წლის დეკემბერი) | 29,812 | 28,538 | 30,291 | 32,711 | 35,150 | 37,783 | 40,368 |  |
| *% მშპ-სთან* | *49.7%* | *39.5%* | *38.2%* | *38.0%* | *37.8%* | *37.6%* | *37.1%* |  |
| 2025-2028 წლები (2024 წლის ივლისი) | 29,812 | 28,538 | 31,482 | 33,694 | 35,872 | 38,348 | 40,946 | 43,575 |
| *% მშპ-სთან* | *49.7%* | *39.8%* | *39.2%* | *38.4%* | *37.7%* | *37.3%* | *36.7%* | *36.1%* |
| 2025-2028 წლები (2024 წლის სექტემბერი) | 29,812 | 28,538 | 31,482 | 32,714 | 35,827 | 37,593 | 40,171 | 42,883 |
| *% მშპ-სთან* | *49.1%* | *39.2%* | *39.2%* | *36.5%* | *36.8%* | *35.7%* | *35.2%* | *34.6%* |
| 2025-2028 წლები (2024 წლის ნოემბერი) | 29,812 | 28,538 | 31,482 | 33,431 | 35,619 | 38,007 | 40,636 | 43,402 |
| *% მშპ-სთან* | *49.1%* | *39.2%* | *38.9%* | *36.8%* | *35.9%* | *35.4%* | *34.9%* | *34.4%* |

# **ფისკალური პარამეტრების ციკლურობა და ფისკალური პოლიტიკა**

ფისკალური პოლიტიკის შეფასების ერთ-ერთი მიდგომაა, განისაზღვროს მისი დისკრეციული ნაწილი და გაანალიზდეს, აღნიშნული ეკონომიკური ციკლების სხვადასხვა ეტაპზე (ციკლის შესაფასებლად გამოიყენება მიმდინარე მშპ-ს პოტენციური მშპ-დან გადახრის პროცენტული მაჩვენებელი - ე.წ. „გეპი“) რა გავლენას ახდენდა ეკონომიკის აქტივობაზე. ამისათვის საჭიროა არსებულ მონაცემებზე დაყრდნობით შემდეგი ნაბიჯების გადადგმა:

* განისაზღვროს ეკონომიკის ციკლის სიდიდე;
* ამის შემდგომ, ფისკალური პოლიტიკიდან გამოირიცხოს ციკლის გავლენა, რაც ციკლურად შესწორებული ფისკალური ინდიკატორების გამოთვლას გულისხმობს; და
* არსებული ციკლურად შესწორებული ინდიკატორების საფუძველზე შეფასდეს ე.წ. ფისკალური იმპულსი და გაანალიზდეს იგი ეკონომიკის ციკლთან მიმართებაში.

საქართველოს ფინანსთა სამინისტროს მიერ მშპ-ს „გეპი“ შეფასებულია ე.წ. „კობ-დუგლასის“ საწარმოო ფუნქციის მეშვეობით[[1]](#footnote-1), სადაც ეკონომიკის მთლიან აქტივობას განსაზღვრავს სამუშაო ძალა, კაპიტალის მოცულობა და ფაქტორების პროდუქტიულობა.

შეფასებული „გეპის“ მეშვეობით ხდება ფისკალური პარამეტრების და საქართველოს შემთხვევაში ძირითადად შემოსავლების არსებული მონაცემებიდან ე.წ. ციკლური კომპონენტის გამოთვლა და ინდიკატორების ციკლურად შესწორება. თუ ეკონომიკა თავის პოტენციურ დონეზე მეტად ვითარდება და არსებობს მშპ-ს დადებითი „გეპი“, მიჩნეულია, რომ გადასახადების დისკრეციული ნაწილი არის ფაქტიურთან შედარებით მცირე და გადასახადები უნდა შესწორდეს შემცირების მიმართულებით (რადგან ციკლური ნაწილი გამოწვეული იყო ეკონომიკის პოზიციის გამო და არა დისკრეციული ფისკალური პოლიტიკის გამო) და პირიქით, თუ ეკონომიკაში არის მშპ-ს უარყოფითი „გეპი“, რეალური მონაცემები ზრდის მიმართულებით კორექტირდება.

ციკლურად შესწორებული პარამეტრების საშუალებით გამოითვლება ციკლურად შესწორებული ბალანსი და შესაბამისად ე.წ. ფისკალური პოზიცია, რომელიც ციკლურად შესწორებული ბიუჯეტია საპირისპირო ნიშნით. საბოლოო მიზანი კი არის ე.წ. ფისკალური იმპულსის გამოთვლა, რომელიც მიმდინარე და წინა წლის ფისკალურ პოზიციებს შორის სხვაობას წარმოადგენს. ფისკალური იმპულსის დასათვლელად გამოიყენება ე.წ. ციკლურად შესწორებული პირველადი ბალანსი, სადაც გაანგარიშებებისას ამოღებულია ხარჯებში არსებული როგორც შიდა, ისე გარე ვალის პროცენტის მომსახურება.

ყველაზე მარტივი მიდგომით ფისკალური იმპულსისა და მშპ-ს „გეპის“ კომბინაციით შესაძლებელია შეფასდეს ფისკალური პოლიტიკის ციკლურობა - იგი ანტიციკლურია თუ პროციკლური. ანტიციკლური ფისკალური პოლიტიკა გულისხმობს დადებით ფისკალურ იმპულსს უარყოფითი გაპის დროს და პირიქით, უარყოფით იმპულსს იმ შემთხვევაში, თუ მიმდინარე მშპ პოტენციურ დონეს აღემატება (დადებითი „გეპი“).

ამის გარდა, ფისკალური პოლიტიკის ზომის შეფასებისთვის შესაძლოა ე.წ. სტრუქტურული დეფიციტის დათვლაც, რომელიც ციკლურად შესწორებული ბიუჯეტიდან კიდევ გამორიცხავს ბიუჯეტზე მოქმედ როგორც დადებით, ისე უარყოფით ერთჯერად ეფექტებს, რომელთაც მომავალ წელს ადგილი ვერ ექნება. შესაბამისად, გაანგარიშებიდან ამოღებულია კოვიდზე გაწეული ხარჯები (რამაც სტრუქტურული დეფიციტი შეამცირა), ბანკების მოგების გადასახადის გაანგარიშების მეთოდოლოგიის ცვლილების შედეგად ბიუჯეტში შემოსული გადასახადის ერთჯერადი ეფექტი (რამაც სტრუქტურული დეფიციტი გაზარდა) და ევროკომისიის მეთოდოლოგიის მიდგომით პრივატიზაციიდან მიღებული შემოსავლები, რადგან კონკრეტული აქტივის პრივატიზაცია მხოლოდ ერთხელ ხდება (რამაც გაზარდა დეფიციტი).

**ცხრილი №11. სტრუქტურული ფისკალური ინდიკატორები**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **დასახელება** | **2020** | **2021** | **2022** | **2023** | **2024** | **2025** | **2026** | **2027** | **2028** |
| რელური მშპ-ს ზრდა | -6.3% | 10.6% | 11.0% | 7.8% | 9.0% | 6.0% | 5.0% | 5.2% | 5.3% |
| პოტენციური მშპ-ს ზრდა | 2.7% | 4.7% | 7.3% | 7.0% | 7.8% | 7.4% | 5.8% | 5.5% | 5.3% |
| **მშპ-ს GAP** | **-8.1%** | **-3.0%** | **0.4%** | **1.1%** | **2.3%** | **1.0%** | **0.2%** | **-0.1%** | **-0.1%** |
| ერთიანი ბიუჯეტის დეფიციტი | -9.0% | -6.3% | -2.2% | -2.2% | -2.4% | -2.5% | -2.6% | -2.6% | -2.6% |
| ერთიანი ბიუჯეტის პირველადი დეფიციტი | -7.5% | -4.9% | -1.1% | -0.7% | -0.7% | -0.7% | -0.8% | -0.9% | -0.9% |
| ციკლური კომპონენტი | -4.4% | -1.5% | 0.2% | 0.5% | 1.1% | 0.5% | 0.1% | 0.0% | 0.0% |
| ციკლურად შესწორებული ერთიანი ბიუჯეტის დეფიციტი | -4.6% | -4.8% | -2.4% | -2.8% | -3.5% | -3.0% | -2.7% | -2.6% | -2.6% |
| ციკლურად შესწორებული ერთიანი ბიუჯეტის პირველადი დეფიციტი | -3.1% | -3.5% | -1.3% | -1.3% | -1.8% | -1.2% | -0.9% | -0.9% | -0.9% |
| ერთჯერადი ფაქტორები | 4.6% | 2.8% | 0.1% | -0.6% | -0.8% | -0.5% | -0.3% | -0.3% | -0.2% |
|  პრივატიზაცია - | -0.5% | -0.7% | -0.7% | -0.6% | -0.6% | -0.5% | -0.3% | -0.3% | -0.2% |
|  COVID ხარჯები + | 5.1% | 3.5% | 0.8% | 0.0% | 0.0% | 0.0% | 0.0% | 0.0% | 0.0% |
|  ბანკების მოგება - | 0.0% | 0.0% | 0.0% | 0.0% | -0.2% | 0.0% | 0.0% | 0.0% | 0.0% |
| სტრუქტურული ერთიანი ბიუჯეტის დეფიციტი | 0.0% | -2.0% | -2.3% | -3.3% | -4.3% | -3.5% | -3.0% | -2.9% | -2.8% |
| სტრუქტურული ერთიანი ბიუჯეტის პირველადი დეფიციტი | 1.6% | -0.6% | -1.3% | -1.8% | -2.6% | -1.7% | -1.2% | -1.1% | -1.1% |
| **ფისკალური იმპულსი** | **1.3%** | **0.4%** | **-2.1%** | **-0.1%** | **0.6%** | **-0.7%** | **-0.3%** | **0.0%** | **0.0%** |

როგორც ცხრილიდან ჩანს, 2024 წელს მშპ-ს დადებითი „გეპი“ გაიზარდება, იგი 2025 წელს შემცირდება თუმცა კვლავ დადებითი იქნება, ხოლო საშუალოვადიან პერიოდში იგი მნიშვნელოვნად მცირდება და განულდება.

გაანგარიშებები მომზადებულია სახელმწიფოს ერთიანი ბიუჯეტის ოპერაციებზე, რომლის დეფიციტიც არ უნდა იყოს 3 პროცენტზე მეტი, ფისკალური წესების მიხედვით.

აღნიშნული ცხრილის მიხედვით, ფისკალური პოლიტიკა ძირითადად ანტიციკლური ან ნეიტრალურია. კერძოდ, კოვიდის განმავლობაში და პოსტკოვიდური პერიოდის სწრაფად ცვალებადი ეკონომიკური აქტივობის შემდეგ, არსებული საშუალოვადიანი პროგნოზების მიხედვით, 2026-2028 წლებში, ფისკალური იმპულსი და მშპ-ს „გეპის“ მნიშვნელობები იმდენად მცირეა, რომ შეიძლება ითქვას, რომ ფისკალური პოლიტიკა ნეიტრალური იქნება და არ გამოიწვევს მშპ-ს „გეპის“ ზრდას ან კლებას.

1. პოტენციური მშპ-ს შეფასების და მშპ-ს გაპის გამოთვლის მეთოდოლოგია გამოქვეყნდება საქართველოს ფინანსთა სამინისტროს ვებ გვერდზე კვლევითი პუბლიკაციის სახით. [↑](#footnote-ref-1)